text: Dronning Margrethe  kommer til Vejle og Aabenraa
  03 april 2015 kl. 12.19
  Når dronning Margrethe og prins Henrik i år tager rundt på deres årlige sommertogt med Kongeskibet Dannebrog, lægger de først i september vejen forbi både Vejle og Aabenraa.
  Sommertogtet går i år til Vejle og Aabenraa sammen med Ebeltoft.
  Det er første gang siden 1997, at regentparret gæster Aabenraa på et af deres sommertogter. Regentparrets sommertogt gik sidst til Vejle i 2002 og i september 2013 var dronningen i Jelling for at indvie monumentområdet.
  Besøget i Aabenraa finder sted den 4.. september, mens Dannebrog stævner ind i Vejles havn den 2. september.
  - Det er altid en stor glæde at få besøg af den kongelige familie, og det er ekstra festligt, når selve Kongeskibet lægger til kaj og samler rigtig mange borgere i vores kommune, og jeg glæder mig til at vise byen og kommunen frem, siger Vejles borgmester Arne Sigtenbjerggaaard.
  Allerede den 9. april får Aabenraa dog royalt besøg, når kronprinsesse Mary deltager i markeringen af 75-året for besættelsen 9. april 1940 i Søgårdlejren.
  